Държавен вестник, бр. 83, 2017 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  83
Остра бъбречна недостатъчност (ОБН)
За служителите индивидуалното решение се 
заключава във възможността за пълно излекуване 
след преболедуване от ОБН, нормализиране на 
функцията на бъбреците без остатъчен урина­
рен синдром, но не по-рано от 6 месеца след 
преболедуването.
При окончателното експертно решение се 
отчита причината за настъпване на ОБН, рискът 
от повторното излагане на такава причина при 
връщането на служителя на работа, както и сте­
пенното възстановяване на бъбречната функция, 
ако има остатъчни поражения.
Така например атравматичната рабдомиолиза 
като причина за ОБН прави преболедувалия него­
ден за работа, свързана с физическо натоварване, 
докато травматичната след пълно възстановяване 
не променя годността. ОБН, развита след въз­
действие на химическа нокса, го прави негоден 
за работа, свързана със съответната нокса.
Хронична бъбречна недостатъчност
За служителите индивидуалният характер на 
решението изисква оценка на степента на на­
рушение на бъбречната функция, наличието на 
симптоматична анемия, артериална хипертония, 
костна болест, като те следва да се съпоставят 
и с характера и условията на труд.
При приложението на органозаместващо 
лечение се отчита неговата ефективност и сте­
пен на възстановяване на работоспособността, 
която може да е висока при адекватно диализно 
лечение или бъбречна трансплантация, като 
същевременно условията на труд трябва да са 
без големи физически натоварвания, при добри 
микроклиматични условия, за да не пречат на 
органозаместващото лечение. Съпътстващата 
хипертония се преценява отделно. Съпътстващата 
анемия и костна болест се преценяват в рамките 
на преценка на адекватността на органозамест­
ващото лечение.
Служителите по графи 4 и 5, които не са в 
състояние да изпълняват пълноценно служебните 
си задължения без риск за здравето, се решават 
негодни.
Служителите на административна работа се 
преценяват съобразно степенното нарушение на 
бъбречната функция.
Кандидат-служителите са негодни по графи 
1, 2 и 3. 
Бъбречна недостатъчност, неуточнена
Решение за годност за служителите и кан­
дидат-служителите се взема след клинично 
уточняване и по аналогия с предходната точка.
Сбръчкан бъбрек – неуточнен
За служителите по графа 5 решението е ин­
дивидуално и се определя от степента на нару­
шение на бъбречната функция и съпътстващата 
артериална хипертония. По графа 4 служителите 
и кандидат-служителите по графи 1, 2 и 3 се 
преценяват като негодни за работа в МВР.
Други функционални смущения на бъбрека
Включените страдания – ренална остео­
дистрофия, хипокалиемична нефропатия, рена­
лен безвкусен диабет, определят негодност за 
кандидат-служители, индивидуална преценка 
за служителите, като решението се определя от 
степента на нарушение на бъбречната функция, 
изразеност на клиничните прояви и възможности 
за ефективно лечение, както и ефекта от него.
Имат се предвид също придружаващите за­
болявания и естеството на работа.
Малък бъбрек по неизвестна причина
При служителите по графа 4 решение „него­
ден“ се взема при намаление на функцията на 
хипопластичния бъбрек под 30%. То се налага 
поради високите изисквания към натоварвания, 
които са противопоказани при единствен функ­
циониращ бъбрек.
При ДС по графа 5 решението е индивидуално 
и се взема според съхранеността на очистващата 
функция сумарно за двата бъбрека и изискванията 
при изпълнението на служебните задължения.
Решението „годен“ се приема само при едно­
странна, но не и при двустранна хипоплазия, и 
то за работа без големи физически натоварвания 
и при добри микроклиматични условия.
При кандидатите за работа по графа 2 ус­
ловията за годност са същите. Кандидатите по 
графи 1 и 3 са негодни за работа в МВР.
Други болести на пикочната система
Бъбречни инфекции
За служителите решението при остър пие­
лонефрит е годен, тъй като същият подлежи на 
пълно излекуване. При хроничен пиелонефрит 
решението е индивидуално и се определя от 
това, дали могат да се отстранят дефинитивно 
предразполагащите фактори за развитието и 
хронифицирането на процеса и той да бъде на­
пълно излекуван.
При чести рецидиви на инфекцията и/или 
настъпили усложнения да се вземе индивидуално 
решение в зависимост от естеството на работа.
Преценка по годността за работа в МВР при 
кандидатите следва да се прави шест месеца 
след приключване на лечението.
Хидронефроза
Решение по годността за служители се взема 
индивидуално според степента на възстановяване 
на бъбречната функция след урологично лечение. 
За кандидат-служители решението може да бъде 
преразглеждано след успешно урологично лече­
ние с възстановяване на бъбречната функция, 
доказано с разделно изследване функцията на 
двата бъбрека.
Камъни в бъбреците
За служители индивидуалното решение се 
определя от отражението на конкрементите 
върху бъбречната функция, тъй като единични 
чашкови конкременти не ограничават същата и 
не са пречка за достигане на върхови физиче­
ски натоварвания. Същевременно конкременти, 
създаващи чести колики, преходни смущения в 
дренажа, усложнени с инфекции, могат да водят 
до решение за негодност. Във всички случаи то 
трябва да се взема само след неуспех на уроло­
гичните способи за отстраняването им.
При кандидат-служители, при които са извър­
шени оперативни интервенции: нефролитотомия, 
пиелолитотомия, уретеролитотомия, перкутанна 
литотрипсия, уретероскопия с ултразвукова ли­
тотрипсия или екстракорпорална литотрипсия, 
и при които няма функционални разстройства,